Prezidentning Farg‘onaga ikki kunlik tashrifi yakunlandi. Bu haqda Prezident matbuot xizmati ma’lum qildi. Shavkat Mirziyoyev 7 may kuni Toshkentga qaytib keldi. 6 may kuni vodiyga safar qilgan prezident viloyat hududidagi loyihalar bilan tanishdi. 7 may kuni esa Farg‘ona viloyati faollari ishtirokida yig‘ilish o‘tkazildi va unda aholini ish bilan ta’minlash, daromadlarini oshirish masalalariga alohida e’tibor qaratildi.